Diari Oficial de la Generalitat Valenciana


Sumari del DOGV 360, del 04-04-1986 (1986/805985)

ORDRE de 25 de març de 19046 de la Conselleria de Cultura, Educació i Ciència, per la qual es dicten normes per a l'elecció dels Consells Escolars de Centre i Òrgans Unipersonals als Centres públics no Universitaris.
------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   360

Data del DOGV
:   04-04-1986

Secció del DOGV
:   ALTRES DISPOSICIONS

Número del document
:   1986/805985


Data del document
:   25-03-1986

Organisme emissor
:   Conselleria de Cultura, Educació i Ciència

Tipus de document
:   Ordre

Correcció d'errades

Anàlisi jurídica

Ordre de 25 de març de 1986, per la qual es dicten normes per a l'elecció dels Consells Escolars de Centre i Organs Unipersonals als Centres Públics no Universitaris.  
El Decret 12/1986, de 10 de febrer, del Consell de la Generalitat Valenciana, que desenvolupa el Títol III de la Llei Orgànica 8/1985, de 3 de juliol, reguladora del Dret a l'Educació, aprovà el Reglament dels Organs de Govern del Centres Públics d'Educació General Bàsica, Batxillerat i Formació Professional de la Comunitat Valenciana.   
La Disposició Addicional Primera del Decret abans esmentat contempla la reglamentació posterior dels Organs de Govern als Centres de Preescolar, de modalitats específiques, els de característiques singulars i dels Centres de menys de vuit unitats.   
La Disposició Final Primera del mateix Decret faculta a la Conselleria de Cultura, Educació i Ciència per a dictar, en l'àmbit de les seues competències, les disposicions per al compliment i desenvolupament del que s'hi disposa.   
Cal establir les normes concretes de participació en el govern dels centres de tots els sectors socials directament implicats, a l'objecte d'aconseguir la participació conjunta de la comunitat escolar que recull, tant la Llei Orgànica del Dret a l?Educació, com la Llei 11/1984, de 31 de desembre, de la Generalitat Valenciana, sobre Consells Escolars i Disposicions posteriors que la desenvolupen.   
D'acord amb el que estableix l'article 35 de l'Estatut d'Autonomia de la Comunitat Valenciana, que atribueix a la Generalitat competència plena en la regulació i administració de l'ensenyament, sense perjudici del que en correspon a l'Estat, cal desenvolupar reglamentàriament el Decret 12/1986 de 10 de febrer.   
En la seua virtut i en ús de les facultats que em confereix l'article 35 de la Llei de la Generalitat Valenciana, de 30 de desembre, del Govern Valencià,   
ORDENE:  
Article 1r  
Abans del dia 14 d'abril es constituirà en cada Centre la Junta Electoral, d'acord amb allò que preveu l'article 20 del Decret 12/1986, de 10 de febrer, pel qual s'aprovà el Reglament dels Organs de Govern dels Centres Públics d'EGB, BUP i FP de la Comunitat Valenciana.   
Article 2n  
Per tal de posar en funcionament el procés electoral, el Director/a portarà a termini les accions següents:   
2.1. Elaboració dels Censos Electorals dels diversos sectors: pares, mares, professors, alumnes i personal d'Administració i Serveis amb indicació de nom., cognoms i domicili.   
2.2. Determinació mitjançant sorteig dels membres dels diversos sectors que han de formar la Junta Electoral del centre així com d'un membre suplent per cadascun dels sectors afectats.   
2.3. Comunicació als interessats que han estat designats, mitjançant sorteig, per a formar part de la Junta Electoral del Centre, i convocatòria a aquests per constituir-se.   
2.4. Així mateix, adoptarà quantes mesures preparatòries calguen a fi de facilitar les diverses actuacions posteriors del procediment d'elecció.   
Article 3r  
La celebració de les eleccions dels representats del distints sectors de la Comunitat Escolar en el Consell Escolar del Centre s'efectuarà abans del 14 de maig.   
Article 4t  
Al llarg del procés electoral, la Junta Electoral del Centre portarà a termini les accions incloses en l'article 20 del Decret 12/1986, de 10 de febrer, en els seus apartats 2 i 3.   
Article 5é  
Per al procediment i les fases de les eleccions dels representants dels distints sectors, hom estarà a allò que disposa el Decret esmentat en l'article anterior.   
Les Associacions de Pares d'Alumnes podran presentarhi candidatures pròpies.   
Article 6é  
Només acabat el procés d'elecció dels representats dels diferents sectors en el Consell Escolar de Centre, la Junta Electoral procedirà, en el termini màxim de 24 hores, a la proclamació oficial d'aquests representants mitjançant una acta que serà publicada al tauló d'anuncis del Centre, indicant que podran presentar-se reclamacions contra la proclamació de candidats en el termini de 2 dies, davant la Junta Electoral, que resoldrà sobre aquestes.   
Transcorregut el susdit termini es remetrà còpia de l'acta als Serveis Territorials d'Educació.   
Article 7é  
Dins del termini dels 10 dies següents a la proclamació dels candidats electes per la Junta Electoral, el Director procedirà a la convocatòria de la sessió constitutiva del Consell Escolar del Centre.   
Article 8é  
L?elecció del Director pel Consell Escolar del Centre haurà de celebrar-se abans del dia 13 de juny, data en què la Mesa Electoral prevista en l'article 17 del Decret 12/1986, de 10 de febrer, haurà de remetre la candidatura que haja obtingut majoria absoluta als Serveis Territorials d'Educació.   
Article 9é  
Per tal de poder realitzar els nomenaments dels càrrecs directius, el Director electe podrà proposar al Consell Escolar l'elecció d'aquests càrrecs, cos que no ho hagués fet en el moment de la presentació de la seua candidatura.   
Una vegada elegits pel Consell, haurà de remetre la proposta de nomenament als Serveis Territorials d'Educació, a l'objecte que la presa de possessió es realitze amb efectes des de l'1 de juliol.   
Article 10  
Alio disposat en aquesta Ordre serà d'aplicació als Centres Públics d'EGB de més de vuit unitats, Instituts de Batxillerat i de Formació Professional.   
Així mateix, serà d'aplicació als centres d'EGB de menys de vuit unitats, d'Educació Preescolar, Educació Especial i de característiques singulars, d'acord amb el que disposa l'article següent.   
Article 11  
Els representats del Centres als quals fa referència el paràgraf segon de l'article anterior es determinaran de la manera següent:   
1. Els centres específics d'Educació Preescolar i Educació Especial amb vuit unitats o més es regiran, per tal de determinar el nombre de representants de cada sector, per allò que estableix per als d'EGB el Decret 12/1986, de 10 de febrer, éssent substituïts, si s'escau, els representants dels alumnes per pares.   
2. Als centres específics d'Educació Especial també es consideraran com a integrants del claustre els professionals que estiguen al front dels Serveis de Logopèdia, Fisioteràpia, Psico-pedagogia i Adjunts de Taller.   
3. Als centres d'una i dues unitats, el Consell Escolar serà constituït per un Professor, que farà de President, un pare i un representat de l'Ajuntament.   
4. Als centres de tres a set unitats, haurà dos representats dels Professors, dos dels pares, un representant de l'Ajuntament i, si s'escau, un alumne del cicle superior de l'EGB.   
Article 12  
1. En cas que el centre atenga necessitats educatives de diversos municipis, formarà part del Consell Escolar el Regidor o representant de l'Ajuntament en el municipi del qual es trobe ubicat el centre o, si s'escau, el que pogués designar se amb l'acord previ de les Corporacions afectades.   
Als Centres Públics dependents de les Diputacions Provincials, el representant de l'Administració Local serà un Diputat o un representant de la Corporació Provincial.   
2. Als centres on no s'impartesca el cicle superior d'EGB o als que contempla l'article 11, apartats 1 i 2, d'aquesta Ordre, el nombre de representats dels alumnes augmentarà el corresponent als dels pares.   
3. Als centres d'Educació General Bàsica amb unitats de Preescolar i als efectes de representació de pares i professors, la determinació del nombre total d'unitats es farà tenint en compte les que en corresponen a Educació Preescolar.   
Article 13  
S'autoritza els Directors Generals d'Ensenyament General Bàsic i d'Ensenyaments Mitjans per a que en l'àmbit de llurs respectives competències dicten les instruccions necessàries per al desenvolupament i l'aplicació d'allò previst en aquesta Ordre i particularment pel que fa als Centres d'Ensenyaments Integrats, Educació Permanent d'Adults i qualsevol altre Centre de modalitat singular.   
Article 14  
Als Instituts de Batxillerat o Formació Professional on s'impartesquen ensenyaments de més d'un torn i a aquells que compten amb extensions o seccions, la composició del Consell Escolar del Centre, pel que fa als òrgans unipersonals, s'ajustarà sempre a allò que disposa l'article 12.3 del Decret 12/1986, de 10 de febrer.   
Article 15  
Els alumnes dels Centres de Batxillerat o Formació Professional que cursen ensenyaments en horari nocturn seran electors i elegibles, pel sector corresponent als alumnes, en el Consell Escolar del Centre.   
Article 16  
Els professors de les extensions dels Instituts de Batxillerat i de les Seccions dels Instituts de Formació Professional seran considerats membres del Claustre del Centre del qual depenga la secció o l'extensió, als efectes de la seua elegibilitat com a membres del Consell Escolar del Centre.   
Article 17  
Als mateixos efectes d'elegibilitat, els alumnes i els pares d'alumnes matriculats en les esmentades extensions o seccions, es consideraran alumnes o pares d'alumnes del centre del qual aqueixos depenguen.   
Als Instituts de Batxillerat i Formació Professional on existesquen extensions o seccions, el Consell Escolar del Centre del qual depengan podrà nomenar-los Comissions Delegades.   
Article 18  
Aquesta Disposició entrarà en vigor el mateix dia de la publicació en el Diari Oficial de la Generalitat Valenciana   
València, a 25 de març de 1986.   
El Conseller de Cultura, Educació i Ciència,  
CEBRIA CISCAR I CASABAN